CELEX: 62013TN0717
Language: sk
Date: 2013-12-27 00:00:00
Title: Vec T-717/13: Žaloba podaná 27. decembra 2013 — Chair Entertainment Group/ÚHVT — Libelle (SHADOW COMPLEX)

8.3.2014   
            
            
               SK
            
            
               Úradný vestník Európskej únie
            
            
               C 71/23
            
         
      Žaloba podaná 27. decembra 2013 — Chair Entertainment Group/ÚHVT — Libelle (SHADOW COMPLEX)
      (Vec T-717/13)
      (2014/C 71/43)
      Jazyk, v ktorom bola podaná žaloba: angličtina
      
         Účastníci konania
      
      
         Žalobkyňa: Chair Entertainment Group LLC (Utah, Spojené štáty) (v zastúpení: E. Armijo Chávarri, advokát)
      
         Žalovaný: Úrad pre harmonizáciu vnútorného trhu (ochranné známky a vzory)
      
         Ďalší účastník konania pred odvolacím senátom: Libelle AG (Stuttgart, Nemecko)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 1. októbra 2013 vo veci R 776/2011-2,
               
            
                  —
               
               
                  zaviazal žalovaného na náhradu trov konania.
               
            
         Dôvody a hlavné tvrdenia
      
      
         Prihlasovateľ ochrannej známky Spoločenstva: žalobkyňa.
      
         Prihlasovaná ochranná známka Spoločenstva: slovná ochranná známka „SHADOW COMPLEX“ pre tovary a služby v triede 9 — prihláška ochrannej známky Spoločenstva č. 8 235 434.
      
         Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
      
         Namietaná ochranná známka alebo označenie: slovná ochranná známka „DBShadow“ pre tovary a služby v triedach 9 a 42 — prihláška ochrannej známky Spoločenstva č. 1 457 944, slovná ochranná známka „BusinessShadow“ pre tovary a služby v triedach 9 a 42 — prihláška ochrannej známky Spoločenstva č. 3 749 439, nemecká slovná ochranná známka „BusinessShadow“ pre tovary a služby v triedach 9 a 42 a nemecká slovná ochranná známka „FSShadow“ pre tovary a služby v triedach 9 a 42.
      
         Rozhodnutie námietkového oddelenia: vyhovenie odvolaniu.
      
         Rozhodnutie odvolacieho senátu: zamietnutie odvolania.
      
         Dôvody žaloby: porušenie článku 8 ods. 1 písm. b) nariadenia o ochrannej známke Spoločenstva.